Sucre

Sucre (historické názvy: Charcas, La Plata alebo Chuquisaca) je oficiálne hlavné mesto Bolívie. 

Je sídlom Najvyššieho súdneho dvora, Ústavného súdu, Súdnej rady a Hlavnej republikovej prokuratúry, vláda však sídli v La Paze. Mesto, ktoré má v súčasnosti asi 230 000 obyvateľov, sa nachádza v strede južnej časti krajiny v nadmorskej výške . Je jedným z najvyššie položených hlavných miest na svete. 

V roku 1991 bolo jeho historické centrum zaradené do Zoznamu svetového kultúrneho dedičstva UNESCO.

Dejiny 
Mesto založili Španieli v prvej polovici 16. storočia.

Architektúra 
Sucre je jedným z miest s najlepšie zachovalou španielskou architektúrou v Amerike. Nachádzajú sa tu námestia, záhrady a parky so žulovými fontánami, čo dohromady tvorí harmonický celok. Múry väčšiny budov sú biele, vďaka čomu získalo Sucre prezývku Biele mesto.

Turistika 
Tisíce turistov, ktorí každoročne navštívia Sucre, obdivujú predovšetkým jeho historické jadro, ale veľkému záujmu sa tiež teší paleontologické nálezisko Cal Orko, nachádzajúce sa niekoľko kilometrov od mesta, a rôzne archívy a historické dokumenty, ako je napr. prvá vlajka Argentíny, ktorá je uložená v Casa de la Libertad. Národná knižnica uchováva viac ako 100 000 zväzkov vydaných od roku 1493. Cieľom turistov je aj františkánsky kláštor La Recoleta, ktorý stojí na úpätí kopca Cerro Churuquella.

Partnerské mestá 
  La Plata, Argentína
  Quito, Ekvádor

Iné projekty

Zdroj 

Mestá v Bolívii
Hlavné mestá v Južnej Amerike
Lokality Svetového dedičstva v Bolívii